வழியில் ஒரு கிராமத்தில் ஊர்த்தலைவர் வீட்டில் சற்று நேரம் தங்கி உணவு உண்டு ஒய்வு எடுக்கின்றனர். கொலை செய்யப்பட்டவன் மனைவிக்கும் எனக்கும் ரகசிய உறவு உண்டு. இப்போது இருக்கும் அவள் பையன் எனக்குப் பிறந்தவன் தான் என்று கேனான் சொன்னதாக போலிஸ் அதிகாரி டாக்டரிடமும் வக்கீலிடமும் சொல்கிறார். கேனான் சொல்வதை எவ்வளவு தூரம் நம்புவது என்கிற தயக்கம் அவர்களுக்கு. ஒரு வழியாக அதிகாலையில் கேனான் குறிப்பிட்ட நீரூற்றையும் ஒற்றை மரத்தையும் பார்த்து விடுகிறனர். பிணம் புதைக்கப்பட்ட இடம் தெரிந்து விடுகிறது. பிணத்தை தோண்டி எடுத்து நகரத்திற்கு திரும்புகின்றனர். மருத்துவமனை முன்பாக செத்துப் போனவனின் மனைவியும் அவள் மகனும் நிற்கின்றனர். மகன் கேனானை கல்கொண்டு அடிக்க.. கேனானோ வாய்விட்டு அழுகிறான். போஸ்ட் மார்ட்டத்தில் செத்தவன் உயிரோடு புதைக்கப்பட்டது தெரியவர டாக்டர் அந்த உண்மையை ரிப்போர்ட்டில் குறிப்பிடாமல் மறைத்து விடுகிறார். போஸ்ட்மார்ட்டம் நடக்கும் அறைக்கு எதிரே செத்தவன் மனைவி ஹீல்ஸ் சூவை ஆட்டியபடி அமர்ந்து இருக்கிறாள். வீடு திரும்பும் வழியில் செத்தவன் மகன் கால்பந்து மைதானத்தில் இருந்து தன் முன்னால் வந்து விழும் பந்தை எடுத்து திரும்பி மைதானத்துக்குள் வீசுகிறான்.